CELEX: 32017R1238
Language: fi
Date: 2017-07-07 00:00:00
Title: Komission täytäntöönpanoasetus (EU) 2017/1238, annettu 7 päivänä heinäkuuta 2017, Kiinan kansantasavallasta peräisin olevan tietyn korroosionkestävän teräksen tuonnin kirjaamisesta

8.7.2017   
            
            
               FI
            
            
               Euroopan unionin virallinen lehti
            
            
               L 177/39
            
         KOMISSION TÄYTÄNTÖÖNPANOASETUS (EU) 2017/1238,
   annettu 7 päivänä heinäkuuta 2017,
   Kiinan kansantasavallasta peräisin olevan tietyn korroosionkestävän teräksen tuonnin kirjaamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 14 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:
   
               (1)
            
            
               Euroopan komissio, jäljempänä ’komissio’, ilmoitti 9 päivänä joulukuuta 2016Euroopan unionin virallisessa lehdessä julkaistulla ilmoituksella (2) Kiinan kansantasavallasta, jäljempänä ’Kiina’, peräisin olevan tietyn korroosionkestävän teräksen tuontia koskevan polkumyynnin vastaisen menettelyn vireillepanosta sen jälkeen, kun EUROFER, jäljempänä ’valituksen tekijä’, oli tehnyt 25 päivänä lokakuuta 2016 valituksen sellaisten tuottajien puolesta, joiden tuotanto muodostaa yli 25 prosenttia tietyn korroosionkestävän teräksen kokonaistuotannosta unionissa.
            
         1.   TARKASTELTAVANA OLEVA TUOTE
   
   
               (2)
            
            
               Tutkimuksen kohteena on Kiinan kansantasavallasta peräisin oleva tietty korroosionkestävä teräs.
            
         
               (3)
            
            
               Korroosionkestävä teräs käsittää raudasta tai seosteräksestä tai seostamattomasta teräksestä valmistetut valssatut levyvalmisteet, jotka on alumiinitiivistetty, pinnoitettu kuumasinkityksellä sinkillä ja/tai alumiinilla, ei muilla metalleilla, ja passivoitu kemiallisesti ja jotka sisältävät vähintään 0,015 mutta enintään 0,170 painoprosenttia hiiltä, vähintään 0,015 mutta enintään 0,100 painoprosenttia alumiinia, enintään 0,045 painoprosenttia niobiumia, enintään 0,010 painoprosenttia titaania ja enintään 0,010 painoprosenttia vanadiumia ja jotka ovat keloina, määrämittaan leikattuina levyinä ja kapeana nauhana.
               Tutkimukseen eivät sisälly seuraavat tuotteet:
               
                           —
                        
                        
                           ruostumatonta terästä, piiseosteista sähköteknistä terästä ja pikaterästä olevat tuotteet;
                        
                     
                           —
                        
                        
                           ei enempää valmistetut kuin kuumavalssatut tai kylmävalssatut tuotteet.
                        
                     
         
               (4)
            
            
               Tarkasteltavana oleva tuote luokitellaan tällä hetkellä CN-koodeihin ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 ja ex 7226 99 70 (Taric-koodit: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094).
            
         2.   PYYNTÖ
   
   
               (5)
            
            
               Valituksen tekijä teki perusasetuksen 14 artiklan 5 kohdan mukaisen kirjaamispyynnön 24 päivänä toukokuuta 2017. Valituksen tekijä pyysi, että tarkasteltavana olevan tuotteen tuontiin sovelletaan kirjaamisvelvoitetta siten, että tätä tuontia vastaan voidaan myöhemmin soveltaa toimenpiteitä kirjaamispäivästä alkaen.
            
         3.   PERUSTEET KIRJAAMISELLE
   
   
               (6)
            
            
               Perusasetuksen 14 artiklan 5 kohdan mukaan komissio voi määrätä tulliviranomaiset toteuttamaan aiheelliset toimenpiteet tuonnin kirjaamiseksi siten, että kyseiseen tuontiin voidaan myöhemmin soveltaa toimenpiteitä. Tuonnin kirjaaminen voidaan tehdä pakolliseksi unionin tuotannonalan asianmukaisesti perustellusta pyynnöstä.
            
         
               (7)
            
            
               Valituksen tekijä väittää, että kirjaaminen on perusteltua, koska tarkasteltavana olevan tuotteen tuonti polkumyynnillä jatkuu, ja että tuojat olivat tietoisia polkumyyntikäytännöistä, jotka ulottuivat pitkälle ajanjaksolle ja aiheuttivat vahinkoa unionin tuotannonalalle. Valituksen tekijä väittää lisäksi, että tuonti Kiinasta aiheuttaa vahinkoa unionin tuotannonalalle ja että tuonnin taso lisääntyi merkittävästi vielä tutkimusajanjakson jälkeenkin, mikä heikentäisi vakavasti lopullisen polkumyyntitullin korjaavaa vaikutusta, jos tällaista tullia sovelletaan.
            
         
               (8)
            
            
               Komissio katsoo, että tuojat todellakin olivat tietoisia tai niiden olisi pitänyt olla tietoisia viejien polkumyyntikäytännöistä. Tältä osin valituksessa esitetty alustava näyttö oli riittävää, mikä myös todettiin menettelyä koskevassa vireillepanoilmoituksessa (3). Valituksen ei-luottamuksellisessa versiossa Kiinasta tulevan tuonnin polkumyyntimarginaalin arvioitiin olevan 50 prosenttia. Valituksen polkumyyntiä koskeva näyttö perustuu vertailumaaksi valitussa Kanadassa sijaitsevan tuottajan hintatietojen perusteella määritettyjen normaaliarvojen ja unioniin suuntautuvaa vientiä varten myydyn tarkasteltavana olevan tuotteen vientihinnan (noudettuna lähettäjältä -tasolla) vertailuun. Kiinan vientihinta määriteltiin kiinalaisten vientiä harjoittavien tuottajien ilmoittamien, unionin markkinoita elokuun 2012 ja elokuun 2016 välisenä aikana koskevien tietojen perusteella.
            
         
               (9)
            
            
               Kun otetaan huomioon väitetyn polkumyynnin laajuus, on kohtuullista olettaa, että tuojat ovat tai niiden olisi pitänyt olla tietoisia tilanteesta.
            
         
               (10)
            
            
               Valituksen tekijä esitti lisäksi niin valituksessa kuin kirjaamispyynnössä riittävästi näyttöä lehdistötiedotteiden muodossa; niissä kuvattiin kiinalaisten viejien polkumyyntikäytäntöjä, eivätkä tuojat ole voineet tai niiden ei olisi pitänyt voida olla ottamatta sitä alustavasti huomioon. Tarkastelua koskevassa pyynnössä viitattiin myös kaupan suojatoimenpiteisiin, mukaan luettuna kolmansissa maissa sovellettavat polkumyynnin vastaiset toimenpiteet.
            
         
               (11)
            
            
               Sen jälkeen, kun menettely aloitettiin joulukuussa 2016, tuonti on lisääntynyt vielä yli 50 prosenttia, kun verrataan lokakuun 2015 ja syyskuun 2016 välisen ajanjakson keskimääräisiä kuukausittaisia tuontimääriä (tutkimusajanjakso) tammi- ja huhtikuun 2017 väliseen ajanjaksoon (eli menettelyn aloittamisen jälkeinen ajanjakso). Alustava lisänäyttö osoitti markkinaosuuden ja varastojen kasvua.
            
         
               (12)
            
            
               Valituksessa esitetään riittävästi alustavaa näyttöä siitä, että vahinkoa aiheutuu, ja tutkimuksen yhteydessä toimitetuissa huomautuksissa, kirjaamispyyntö mukaan lukien, esitetään näyttöä siitä, että kyseisen tuonnin jatkuva lisääntyminen aiheuttaisi vielä lisää vahinkoa. Polkumyynnillä tapahtuvan tuonnin ajoitus ja määrän kasvu ja muut olosuhteet (kuten Kiinan ylikapasiteetti ja kiinalaisten viejien hinnoittelukäytännöt, jotka osoitetaan alkuperäisessä valituksessa) todennäköisesti heikentäisivät vakavasti mahdollisten lopullisten polkumyyntitullien korjaavaa vaikutusta, ellei tulleja sovelleta takautuvasti. Kyseessä olevan menettelyn vireillepanon vuoksi ja ottaen huomioon Kiinasta tulevan tuonnin tähänastinen hintojen ja määrän kehitys on lisäksi kohtuullista päätellä, että tarkasteltavana olevan tuotteen tuonnin määrä saattaa kasvaa edelleen ennen mahdollisten väliaikaisten toimenpiteiden hyväksymistä ja että tuojat keräävät varastoja nopeasti.
            
         4.   MENETTELY
   
   
               (13)
            
            
               Edellä esitetyn perusteella komissio toteaa, että valituksen tekijä on esittänyt riittävästi alustavaa näyttöä, jotta tarkasteltavana olevan tuotteen tuontiin on perusteltua soveltaa kirjaamisvelvoitetta perusasetuksen 14 artiklan 5 kohdan mukaisesti.
            
         
               (14)
            
            
               Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.
            
         5.   KIRJAAMINEN
   
   
               (15)
            
            
               Perusasetuksen 14 artiklan 5 kohdan mukaisesti tarkasteltavana olevan tuotteen tuonti olisi kirjattava, jotta voidaan varmistaa, että tullit voidaan tarvittavien edellytysten täyttyessä periä kirjatun tuonnin osalta takautuvasti perusasetuksen 10 artiklan 4 kohdan mukaisesti, jos tutkimusten tulosten perusteella otetaan käyttöön polkumyyntitulli.
            
         
               (16)
            
            
               Valituksen tekijä arvioi valituksessa, että tarkastelun kohteena olevan tuotteen keskimääräinen polkumyyntimarginaali on 50 prosenttia ja keskimääräinen hinnan alittavuuden marginaali 37,8–41,0 prosenttia. Mahdollisten tullien arvioiduksi määräksi vahvistetaan Kiinan osalta valituksen perusteella arvioitu hinnan alittavuuden taso eli 37,8–41,0 prosenttia tarkasteltavana olevan tuotteen CIF-tuontiarvosta.
            
         6.   HENKILÖTIETOJEN KÄSITTELY
   
   
               (17)
            
            
               Tämän kirjaamisen yhteydessä kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 (4) mukaisesti,
            
         ON HYVÄKSYNYT TÄMÄN ASETUKSEN:
   1 artikla
   1.   Tulliviranomaisten on asetuksen (EU) 2016/1036 14 artiklan 5 kohdan nojalla toteutettava tarvittavat toimenpiteet Kiinan kansantasavallasta peräisin olevan tietyn korroosionkestävän teräksen unioniin suuntautuvan tuonnin kirjaamiseksi; kyseessä ovat raudasta tai seosteräksestä tai seostamattomasta teräksestä valmistetut valssatut levyvalmisteet, jotka on alumiinitiivistetty, pinnoitettu kuumasinkityksellä sinkillä ja/tai alumiinilla, ei muilla metalleilla, ja passivoitu kemiallisesti ja jotka sisältävät vähintään 0,015 mutta enintään 0,170 painoprosenttia hiiltä, vähintään 0,015 mutta enintään 0,100 painoprosenttia alumiinia, enintään 0,045 painoprosenttia niobiumia, enintään 0,010 painoprosenttia titaania ja enintään 0,010 painoprosenttia vanadiumia ja jotka ovat keloina, määrämittaan leikattuina levyinä ja kapeana nauhana, lukuun ottamatta seuraavia:
   
               —
            
            
               ruostumatonta terästä, piiseosteista sähköteknistä terästä ja pikaterästä olevat tuotteet;
            
         
               —
            
            
               ei enempää valmistetut kuin kuumavalssatut tai kylmävalssatut tuotteet;
            
         ja jotka luokitellaan tällä hetkellä CN-koodeihin ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 ja ex 7226 99 70 (TARIC-koodit: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094).
   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   2.   Asianomaisia osapuolia pyydetään esittämään näkökantansa kirjallisesti, toimittamaan asiaa tukevaa näyttöä tai esittämään pyyntö tulla kuulluksi kahdenkymmenen päivän kuluessa tämän asetuksen julkaisupäivästä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  EUVL C 459, 9.12.2016, s. 17.
   
      (3)  EUVL C 459, 9.12.2016, s. 17 (vireillepanoilmoituksen 3 kohta).
   
      (4)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EUVL L 8, 12.1.2001, s. 1).